วันนี้มาชิมปิ้งย่างโรนิน ได้ยินชื่อมานาน อยากมาลองนานแล้ว แต่ไม่มีโอกาสสักที เคยมาครั้งนึงก่อนหน้าแต่ไม่ได้กินเพราะคนเยอะ ต้องรอคิวนาน อีกอย่างที่นี่มีโต๊ะค่อนข้างน้อย มารอบนี้เลยโทรมาจองโต๊ะก่อน ฝเพราะมากินวันลอยกระทงกลัวคนเยอะ ฮาตั้งแต่ตอนโทร เจ้าของร้านตลกมาก บอกมาเถอะครับ ตอนนี้ยอดขายตก ชวนเพื่อนมาเยอะๆด้วยนะครับ ฮามากๆ55+ บุฟเฟ่ต์ปิ้งย่างที่นี่ราคาต่อหัว 439 บาท ต่อ 2 ชั่วโมง มีทั้งเนื้อ ทั้งปลา ทั้งหมู ซีฟู้ด แต่ที่ชอบที่สุดและรู้สึกว่าคุ้มมากคือ ปลาแซลมอล หอยเชลล์ และกุ้งแม่น้ำ ของที่นี่สดทุกอย่าง กินไปก็จะมีรอยยิ้มไป เพราะเจ้าของร้านตลกมาก บริการดี แม้ว่าวันนี้ที่มาพนักงานจะลา เลยทำให้ช้าบ้างก็ตาม แต่รสชาติ ถือว่าผ่าน มีน้ำจิ้มให้เลือกเยอะ มีทั้งใส่วาซาบิกับไม่ใส่ ถือว่าเป็นร้านปิ้งย่างที่อร่อยที่ชอบร้านนึงเลยทีเดียว